
Aprecieri critice despre poezia de 
meditaţie la Sorin Cerin 

5 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015, pag. 16-18, Al Cistelecan consideră 
despre poezia de meditaţie a lui Sorin Cerin, că: "Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 

radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării brice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel incit de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte intr-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 

lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini ncsfîrşitc de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 

versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale incit ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Cârneci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita «inspiraţie» la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 

titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cit se menţine 
poetul pe aceeaşi coardă de fond, şi cit de adine, cit de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modern refonnulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cit de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 

e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 

ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 

Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. In registru schimbat, cuvîntul 
e chinuit ca instrument al presei, violentă, pe drept 

incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,. . Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii, încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 


12 



SORIN CERIN - TRAFIC DE CARNE VIE 


„granitul” semnificând taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a / privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum, /care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi tenneni, „grădina Societăţii de 
Consum Loamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 

cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ’’ percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dinţii plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ arme, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 

despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

■ Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice, ci o impletire de revelaţii despre aceste 
adevăruri. Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel, secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

- Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

- Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 

pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de 
plumb”. 

■ Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci într-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 

aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului, este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala, reflexivitatea e dominanta 
creaţiei sale, prezidate de interogaţii, revolta, nelinişti si 
o dramatica cercetare a TĂCERII, topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 
de un intens dramatism.E lirica lucidităţii, a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi. însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic. O duplicitate 

izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -, naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 

traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr. Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 

care lumea desacralizată şi dominată de false valori 
sfîfşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag.73)îl felicit pe 
autor pentru cutezanţele sale stilistice din "Din ochii 
luminii divine pag. 81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti -, absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 

Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane.... Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”. . .Intre 
raţionalism şi iraţionalism, Sorin Cerin navighează pe 
Oceanul Interconnection." 

CUPRINS 


1. Trafic de carne vie 

2. Pe plaja nisipului Clepsidrei 

3. Atât de mult Hazard 

4. Hârtia de împachetat Zile 

5. Câştig de cauză 

6. Meşteşugar prost 

7. Conştiinţele Deşertăciunii 

8. Un pas înapoi 

9. Storurile Pleoapelor 

10. Nevoia de Moaşte 

11. Vâltori 

12. O scară îndeajuns de solidă 

13. Clipele de Foc ale Existenţei 

14. Sudoarea Destinului 

15. încât a născut Omul 

16. Ridurile Sufletului Uumii 

17. Roţi blocate 

18. Budism 

19. Orizont pustiu 

20. Primele Scâncete 

21. Conştientizează Sensul 

22. Sexul Cuvântului 

23. Ua fel de letal 

24. Apocalipsa Fericirii 

25. Duel pentru Moarte 

26. Atât de sărace cu Duhul 

27. Crâcnire 

28. Răvaşe mincinoase 

29. Ar trebui măturat 

30. Biblii 

31. S-a călugărit 

32. Pernă năclăită 

33. Pe usa Destinului 

34. Pensiunile Absolutului 

35. Conştientizarea Morţii 

36. Fiinţare 

37. Cimitirele din Semeni 

38. Vânturile Iluziilor 

39. Aceleiaşi Morţi 

40. Spoiesc crenelurile Creaţiei 

41. Parcela sa de Viaţă 

42. Plăceri ostile 

43. Abia se mai ţin pe picioare 

44. Biserici Rebusiste 

45. Biserica Sângelui 

46. Grătarul Ipocriziei 

47. S-a sinucis Răspunsul 

48. Par a fi răcite 

49. Toate mafiile Cuvintelor 

50. Curs predestinat 

51. Şaua Universului 

52. Sensul Rătăcitor al Ţelului 

53. Transfuzii 

54. Lumea Şanţurilor 

9 9 

55. Mâncare reîncălzită 

56. Cuptoarele Fericirii 

57. O Zi analfabetă 

58. Fier de Călcat 

59. Bunul plac al Banului 

60. Sudate de sudoare 

61. Vom construi un nou Turn Babei 

62. Creaţie sadică si infidelă 

9 9 

63. Virgulele Străinului Subconştient 

64. Pumnii de Foc 

65. Oceanul Aşteptării 

66. Se vinde carne de Clipe 

67. Funia Spânzuratului 

68. Soare al Reînvierii 

69. Fântânile Stelelor 

70. Ne-a fost hărăzită 

71. O Afirmaţie 

72. Focul Sacru al Mântuirii 

73. Apa Vieţii atât de murdară 

74. Credinţă, Fericire şi Menire 

75. Etaj cu etaj 

76. Paşi troglodiţi 

77. Farmacii cu nume de Biserici 

1) Trafic de carne vie 


Urzici veninoase şi înrobitoare de Idei, 
se unduiesc în boarea Amăgirilor, 
de a schimba roţile obosite ale unei Lumi, 
ce nu mai pot învârti Moartea, 
care refuză să mai fie locomotiva, 
atâtor Dureri, 

pe care le conştientizează Existenţa, 
deoarece, 

Fericirea a decis să plătească preţul, 
oricât de mare ar fi el, 

pentru revizuirea întregului tren existenţial al Morţii, 

care ne redă Eternitatea vândută ca sclavă, 

de marele proxenet numit Timp, 

ce face trafic de carne vie, 

de când i s-a născut prima Clipă, 

pe care să o ducă la produs, 

Iluzii ale Vieţii, 

care să-i umple buzunarele găurite şi largi, 
ale Absurdului, 
din care cad haotic, 

pe drumurile bătătorite cu Păcate Originare, 

ale Destinelor, 

noastre. 

2) Pe plaja nisipului Clepsidrei 


N-am să-I reproşez niciodată Morţii, 

de ce nu ne învaţă să murim, 

pe plaja nisipului Clepsidrei, 

unde ne bronzăm la Iluziile Vieţii, 

care se scurge prin Sângele Conştiinţei noastre, 

fără să poată ucide Visul trecător, 

pe podurile de gheaţă, 

ale unor Clipe, 

în eternităţile cărora nu ne-am putut opri, 

fiindcă alunecam mereu, 

încercând să ne rezemăm de un nou Orizont, 

care se pierdea, 

după perdeaua Speranţelor, 

neîmplinite. 

3) Atât de mult Hazard 


Eram atât de mult Hazard, 
în împlinirea unei Zile, 
încât am ajuns să devin, 
propriul Tăiş, 

al cuţitului care-mi taie felia Existenţei, 

pentru a o lipi de Faţa Morţii, 

pe care am uns-o de curând cu Clipele unei Vieţi, 

faţă de care am fost obligat de Timp, 

să ţin regim, 

cât va dura, 

numărătoarea Anilor vitregi, 
pe care i-am întreţinut cu sudoarea Inimii, 
ce ar fi dorit să-i bată mereu, 
nereuşind decât să le întărâte, 

Cimitirele din sufletele fără de Speranţe, 
ale Absurdurilor, 
în care mi-am înecat. 

Amarul unui Destin, 

pe care nu l-am considerat niciodată, 

ca fiind al meu. 

4) Hârtia de împachetat Zile 


Mi-am rupt hârtia de împachetat Zile, 
pe la colţurile noduroase ale Destinului, 
încercând să desluşesc, 
ce ascunde după luciul Iluziilor Vieţii, 
care erau tipărite, 

pe faţa de masă a ochilor unor Priviri, 
ce par a nu lăsa să se murdărească, 
lemnul putred, 

al unui sicriu plin de Cuvinte, 
pe care le-am rostit, 
de când Steaua naşterii mele, 
a căzut din pomul verde al Eternităţii, 
îngheţând în aerul rece şi indiferent, 
al Morţii. 

5) Câştig de cauză 


Zorii sapă şanţuri adânci, 
în sufletul Nopţii din mine, 
pentru a monta în ele, 
conductele prin care să se scurgă, 
Lacrimile unei Clipe Eterne, 
pe care am pierdut-o pentru totdeauna, 
la jocurile de noroc, 
ale unui Destin, 

care nu mi-a dat câştig de cauză, 
nici înaintea, 

Morţii. 

6) Meşteşugar prost 


Am înţeles că Viitorul, 

este un meşteşugar atât de prost, 

încât de fiecare dată, 

strică tălpile Trecutului, 

ce nu mai poate călca, 

pe străzile cu pietriş ascuţit la limbă, 

ale Amintirilor, 

care muşcă din carnea Privirilor insistente, 

făcând cele mai bune şniţele de Compromisuri, 

dintre Absurd şi Iluziile Vieţii unei Morale, 

a Morţii, 

care la rândul ei, 

nici măcar nu este conştientă, 

că există pe această Lume, 

fiindcă atunci când mori, 

moare şi propria ta moarte, 

odată cu tine. 

7) Conştiinţele Deşertăciunii 


E atâta Pustietate, 
în gheaţa Speranţelor, 
încât nici Sângele rece, 
de reptilă al Timpului, 
pare să nu mai curgă, 
prin venele unor Destine ale Lumilor, 
care şi-au câştigat dreptul, 
de a mai primi o Stea Căzătoare, 
pe epoleţii roşi de patimile, 
unor Ierahii de Vise Deşarte, 
încât nici Moartea, 
nu mai poate înţelege rostul, 
urcării în grad, 
a întregului Absurd, 
din Conştiinţele, 

Deşertăciunii. 

8) Un pas înapoi 


Cât combustibil să fi ars Existenţa?, 
încât să-şi poată încălzi motorul Devenirii, 
propulsat de o Creaţie, 

atât de preocupată de A I z h ei trier- ui unui Univers, 
încât a uitat pe foc Iluziile Vieţii, 
care s-au ars intr-atât, 
încât nu mai pot fi digerate, 
nici de către Destinul, 
care face, 
sfios, 

un pas înapoi, 
lăsând locul de onoare, 

Morţii. 

9) Storurile Pleoapelor 


Stelele şi-au cumpărat lenjerie de pat, 

pentru a înfrumuseţa, 

bordelurile Destinelor, 

care le aruncă deseori, 

pe ferestrele încercănate ale Ochilor, 

nespălaţi de Cuvintele Dimineţii, 

devenind Căzătoare, 

ca pe unnă să tragă storurile Pleoapelor, 

peste Rostul absurd al unor Priviri 

ce par că merg spre nicăieri, 

fără să mai caute, 

Nimic, 

în potcoavele ruginite, 
ale unor cai, 

ucişi mai demult decât toate Vremurile, 
unor Vise. 

10) Nevoia de Moaşte 


Creaţia pare să-şi fi tuns iarba Speranţelor, 
fiindcă nu suporta să calce, 
pe ţepii prin care Lumea a dat ţeapă, 

Destinelor, 

trăgându-le adânc în piepturile abisurilor de Idei, 

din care s-a zămislit Apa Vieţii, 

care şi-a conştientizat, 

propria Existenţă, 

bătută-n cuie, 

pe o Cruce care era însetată de Mântuire, 
şi care a primit oţetul Injuriilor, 
secate de atât de multă invidie, 
încât până şi Moartea le-a strigat, 
să lase în pace, 

Fericirea, 

răstiginită pentru totdeauna, 
la marginea unor Credinţe, 
care aveau nevoie urgentă şi vitală, 
de Moaşte. 

11) Vâltori 


Anii îşi storc Patimile, 
în vâltorile zidite de Durere, 
ale Creaţiei, 
care spală de zor, 
banii negri ai Zilelor, 
numărate de Moarte, 
la loteria Existenţei, 
unde nu câştigă niciodată, 

Viaţa. 

Doar gările Amintirilor pustii, 

care şi-au pierdut trenurile Aşteptărilor, 

se mai reazămă pe propriile ruine, 

devenite tâmple ale Timpului, 

dezrădăcinat, 

al Uitării. 

12) O scară îndeajuns de solidă 


Orice Stea, 

ar fi putut să sprijine un alt Destin, 
dacă nu ar fi fost supusă, 

Morţii, 

propriului ei sine, 
devenind într-atât de căzătoare, 
încât nici Existenţa, 
nu a mai fost capabilă, 

să-i găsească o Clipă de Eternitate pe măsură, 
care să deţină în sufletul ei, 
o scară îndeajuns de solidă, 
a unor Sentimente, 
pe care să poată călca, 
fără teama că o va rupe sau incendia, 
de dorul ei aprins, 
după o Iubire. 

13) Clipele de Foc ale Existenţei 


Nicovalele Patimilor, 
bătute la nesfârşit, 
de Clipele de Foc ale Existenţei, 
nasc Potcoave, 

care nu vor aduce niciodată Noroc, 
nici atunci când vor fi pierdute, 
în urmele Amintirilor, 
pe care le va potcovi Uitarea, 
cu atât de multă Moarte, 
încât până şi Ruinele, 
unor Lacrimi ale Stelelor, 
nu se vor mai prelinge vreodată, 
pe feţele Zilelor, 
îmbrăcate cu un Destin, 
al Iubirii. 

14) Sudoarea Destinului 


Greblele Cerurilor înourate ale Sufletelor, 
au început să-şi adune, 
stropii Libertăţilor, 
care plouau pe frunţile încornorate, 
de jugurile Moralei cameleonice, 
ce-şi schimbă sudoarea Destinului, 
în fiecare moment al Conştiinţei pătate, 
de faţa de masă a Zilelor, 
pe care se aştern, 
tacâmurile grele şi nespălate, 
ale Vremurilor, 
ce mănâncă de obicei, 
plescăindu-şi Amintirile, 
dar acum, 
fac foamea, 

lângă grătarul plin cu bunătăţi, 
al Crematoriului Uman, 
unde se desfată în voie, 

Moartea, 

nefiind lăsate să-şi ia o porţie cât de mică, 
din cenuşa Gândurilor, 

care urmează să fie aruncată în ochii Soarelui, 
în care credeau, 

şi care le-a promis buchete întregi de Zori, 
plini de lumina caldă a Speranţelor, 

care s-au răcit intr-atât, 
încât au dispărut fără urmă, 
după zidurile groase şi reci, 
ale unui Orizont atât de bătrân, 
încât abia îşi mai poate duce, 
straiele infidele ale Nopţii, 
în cârca propriului Destin. 

15) încât a născut Omul 


Maluri de cremene, 
se zbat, 

scânteind Stelele, 

care se lovesc de râul însângerat, 

al unui Apus, 

ce nu mai poate lumina Noaptea, 

Privirii, 

din ochii încercănaţi şi obosiţi ai Lumii, 

care a văzut atât de multe, 

încât nu-şi poate înţelege nici propria Creaţie, 

întrebându-se mereu, 

de ce a lăsat Păcatul Originar, 

să zburde desfrânat, 

prin Câmpiile Elizee ale Paradisului, 

care cu siguranţă avea atât de mare nevoie de Infern, 

încât a născut Omul, 

pentru a-1 folosi ca fochist de Intrigi şi Crime, 
ce aveau să ardă, 
toate Vremurile, 

care ar fi avut curajul să ridice capetele, 
împotriva unei Ordini Divine, 
a Iluziilor Vieţii. 

16) Ridurile Sufletului Lumii 


De ce pălăriile Fericirii, 
au întotdeuna borurile lăsate peste Zâmbete?, 
doar ca Privirile să poată înţelege, 
că Surâsurile Năzuinţelor, 
nu pot fi false?, 
sau poate că ştiau cândva, 
mai demult decât toate Timpurile la un loc, 
când au privit în Ridurile Sufletului Lumii, 
că nimic nu poate exista, 
fără Sudoarea îngheţată de Infern, 
a Morţii, 

care-şi desăvârşeşte Creaţia, 
prin Cimitirele Gândurilor noastre, 
care-şi aşteaptă cuminţi rândul, 
la propriile cavouri ale Amintirilor, 
sfărâmate de Uitare. 

17) Roţi blocate 


Cirezi de Ani, 

sunt mânate de biciurile Vremurilor, 
către pajiştile roase de invidie, 
ale Infernului, 

din Zâmbetele altruiste ale Iluziilor Vieţii, 
care ne vând cele mai bune oferte ale Morţii, 
la un preţ imbatabil, 
pe care nici Eternitatea unei Clipe, 
nu-1 poate doborî, 
lăsându-se păgubaşă, 
de poftele oricăror Speranţe, 
care mai cred că pot schimba, 
mersul roţilor blocate, 
ale unei Lumi, 

care nu se va învârti niciodată, 
în jurul Soarelui Luminii Divine, 
din Sufletul Adevărului Absolut, 
al Străinului Suconştientului nostru. 

18) Budism 


Vremurile urcă pe scările putrede, 
ale Conştiinţelor, 
doar ca să privească de sus, 

Oglinda Adevărului Absolut, 
care le-ar arăta cât sunt de inexistente, 
pe Faţa de sticlă opacă a Viitorului, 
din care şi-a făcut ochelari de cal, 

Realitatea, 

mânjită de Sângele Iluziilor Vieţii, 

care s-a spart în cioburi de mâini, 

ce au născut Budismul Sentimental, 

al unei Iubiri, 

care face întreaga Moarte, 

fericită, 

răsplătind la rândul ei Viaţa, 
care s-a sinucis pentru acest Ţel, 
ce i-a redat fannecul misterios şi charismatic, 
de altădată, 

când Totul era doar Neant, 
şi Cuvântul era pustiit de Singurătate. 

19) Orizont pustiu 


Valuri de stânci ale Sentimentelor, 
se izbesc neputincioase, 
de ţărmurile Apocalipsei, 
ce strălucesc în Soarele Infernului, 
acestei Lumi, 
udat cu străşnicie, 

de cel mai bun vin al Iluziilor Vieţii, 
care sărbătoresc fericite, 
crezând că au reuşit să ucidă, 
Străinul Subconştient, 
din Păcatele noastre Originare, 
şi Originale, 

neştiind că acesta stă ascuns, 
sub Cerul Astral, 
al unei Stele, 

care nu s-a trecut în catastiful, 

niciunei Zodii, 

căzătoare, 

pe orizontul pustiu, 

al Morţii. 

20) Primele Scâncete 


A fi copac al Cunoaşterii, 

nu înseamnă că trebuie, 

să-ţi fie teamă de fierăstrăul Conştientizării, 

propriului tău Univers, 

care oricum, 

crede că te-ar putea tăia, 

ca să-şi încălzească Stelele Cuvintelor Primordiale, 
cu Visele pe care le-ai zămislit, 
lustruind strunele prăfuite ale Viorii Gândurilor, 
la care ai cântat, 

înecat în gloria postumă a Fericirii, 
adusă de o Primăvară a Morţii, 
pe Vremurile când înmugureau, 
primele Scâncete ale unei Naşteri, 
a Absurdului. 

21) Conştientizează Sensul 


Conştiinţa a strâns cu uşa, 
degetele Razelor unor Vise, 
pentru a ne lumina calea, 

Fericirii, 

pe care-o ducem pe picioarele Iluziilor Vieţii, 
ce-abia aşteaptă să ceară taxă Morţii, 
pentru râs ostentativ, 
în faţa unui Creator, 
care la început a ctitorit, 

Lacrima, 

şi-apoi Cuvântul Primordial, 
doar ca să aibă acesta, 
în ce să se înece, 
pentru a sta în gâtul Stelelor, 
atunci când vrea să spună ceva, 

Existenţei, 

care-şi conştientizeasă Sensul, 
numai în Moarte. 

22) Sexul Cuvântului 


Murind moare şi Moartea odată cu noi, 
lăsând calea liberă Eternităţii existenţiale, 
unde nu mai suntem prinşi, 
în capcanele Păcatelor Originare, 
pe care le-am primit ca dar de la Creaţie, 
fiincă am încercat să ne satisfacem o Necesitate, 
pe care ne-a indus-o Sfinţenia, 

adevărata Desfrânată ascunsă sub perdeaua Iluziilor Vieţii, 

ce ne-au dat-o Ierarhia unei Divinităţi, 

peste cocoaşele de cămilă bătută, 

şi dresată ale Sufletelor, 

ce pot merge oricât fără adevărata Apă a Vieţii, 

prin deserturile amare ale Zilelor, 

căzute în genunchii unor Ani, 

la fel de trişti precum Dumnezeu, 

când a inventat Sexul Cuvântului, 

de atât de multă singurătate, 

creând îngeri de Clipe, 

care nu au mai îmbrăţişat niciodată, 

vreun Adevăr Absolut. 

23) La fel de letal 


Veninul Stelelor, 
căzute în buzunarele Naşterilor, 
este la fel de letal, 
ca şi orice întrebare, 
a Morţii, 
ce ar putea trezi, 
dorinţa de Libertate, 
pe care doar Adevărul Absolut, 
ţi-o poate da, 

în braţele Divinităţii Străinului tău Subconştient, 
care vorbeşte orice altă limbă, 
decât a Izvorului, 
unde-ţi adapi Nemurirea, 

Cuvintelor pe care le călăreşti, 
subjugate de şeile grele şi apăsătoare, 
ale nebuniilor unor Speranţe, 
înecate-n valurile unui Orizont, 
pe care nici un Timp, 
nu l-a înţeles vreodată, 
fiindcă nu a reuşit să-l prindă, 
în pumnii Vremurilor sale. 

24) Apocalipsa Fericirii 


Te rog, 

Lumină Divină, 
spune-mi, 

încotro se îndreaptă Apocalipsa, 
Fericirii, 
acestei Lumi? 

Mai are timp, 
în portofelul Existenţei, 
să-şi permită ca să cumpere, 
îndeajuns de multă Uitare, 
încât să nu mai ştim, 
niciodată, 
ce este, 

şi de ce a fost lăsată, 

Viaţa, 

în grija Morţii? 

25) Duel pentru Moarte 


Rădăcinile Ochilor dulci, 
de diabetul Iluziilor Vieţii, 
scrijelesc Privirile piezişe, 
lovind ţărâna Sentimentelor, 
înbolnăvind-o, 
cu Vorbele pline, 

ale Glicemiilor Timpului rupt de sine, 
până la ameţeală, 
care vrea să-şi răscumpere, 
amărăciunea existenţială, 
a Fericirii, 

ucisă pe umerii puternici, 
ai Jurămintelor, 
care s-au duelat, 
pentru Moarte, 
întreaga lor Viaţă. 

26) Atât de sărace cu Duhul 


Cărămizile Existenţei, 
şi-au ascuns Surâsurile Imobile, 
sub borurile largi de trudă, 
ale mâinilor care făuresc Inconştienţa, 
din Bisericile atât de sărace cu Duhul, 
încât nu au bani, 
nici măcar pentru Cutiile Milei, 
unde să-şi arunce Risipele Mileniilor, 
mucegăite de Desfrâul, 

Lăcomiei Naturii Criminale, 
a Omului, 

copie perfectă a unui Creator, 
care vrând să se întreacă pe sine, 
în Arta Descompunerii, 
a născocit, 

conştientizarea Morţii. 

27) Crâcnire 


Am simţit în ceafa propriei Conştiinţe, 
respiraţia nemuritoare a Clipei, 
confundând-o, 
cu aceea a unei Oale, 
de Idei şi Concepte, 
sub Presiune, 

în care fierbe Societatea de Consum, 
jumulită de toate penele Ierarhiilor, 
pe care Dumnezeu, 
le va folosi, 

la perna moale a Contemplărilor sale, 
referitoare la Iluziile unei Vieţi, 
hărăzite să slujească fără crâcnire, 
Morţii. 

28) Răvaşe mincinoase 

Traversele căilor ferate ale Conştiinţelor, 

au început să putrezească, 

uitând să mai lege paralele Fericirii, 

intr-un singur Sens, 

al Mariajului, 

pe care să ruleze, 

produsele dulci ale Privirilor, 

de patiserie sentimentală, 

pline de răvaşe mincinoase, 

îngrămădite, 

în trenurile de mare viteză ale Anilor, 
ce nu se vor opri, 
până în gara fără nume, 
a Morţii. 

29) Ar trebui măturat 


Conştiinţa este o mătură, 
al cărei gunoi, 
care ar trebui măturat, 
este ea însuşi, 
chiar dacă se ascunde, 
în ochii tulburi ai fluviului secat al Fericirii, 
unde peştii câtorva Cuvinte de Iubire, 
încă se ma zbat pe uscat, 
sperând să mai trăiască, 
în pacea propovăduită, 
de Iluziile Vieţii, 

Morţii. 

30 ) Biblii 


Ne naştem mai îndatoraţi Morţii, 
decât sunt Mănăstirile unor Cuvinte, 
unde se roagă Nemurirea, 
ca acestea să nu fie îmbălsămate, 
de către Muzeele Literaturii Prostituate, 
a Societăţii de Consum, 
unde peştii Substantivelor, 
mai trimit câte o Virgulă obscenă la produs, 
Capodopere de poziţii desfrânate, 
prin paturile de smoală, 
ale Editurilor unui Infern, 
unde Diavolii redactează, 
noile Biblii, 

ce vor lua marile premii ale Absurdului, 
Biblii, 

atât de bine întreţinute şi finanţate, 
de către Deşertăciune, 
încât nici Paradisul întrebărilor, 
nu le mai poate veni de hac. 

31) S-a călugărit 


Psihoza Existenţei, 

s-a învârtit în jurul unui Destin al Apocalipsei, 
până când a ameţit, 

căzând în genunchii inconştienţi ai Morţii, 

de unde-şi trage seva şi azi, 

pentru a conştientiza, 

că Umbra din Oglina Adevărului Absolut, 

este Realitatea ei, 

spartă-n feţele unei Religii, 

care împachetează Binele şi Răul, 

într-o Contemplare, 

a Deşertăciunii, 

ce s-a călugărit de curând, 

sperând să fie salvată, 

de Icoanele făcătoare de Minuni, 

ale Apocalipsei. 

32) Pernă năclăită 


Copitele Viselor, 

rănesc Carnea ţărânii unor Trupuri, 
din care cresc Morminte, 
îndeajuns de multe, 
încât să împânzească, 
ochii suflecaţi de somn ai Lumii, 
care şi-ar fi dorit să doarmă mai mult, 
pe perna năclăită, 
a Societăţii de Consumat Vieţi, 
dedicată în întregime, 

Morţii. 

33) Pe uşa Destinului 


Zaruri veroase şi pline de patos, 

vor să cadă haotic, 

din pumnii demenţi ai Zilei, 

care le sugrumă Numerele, 

ucigându-le pe toate cele ale căror feţe nu ies, 

pe uşa Destinului, 

spre a fi venerate ca fiind câştigătoarele, 
Iluziilor Vieţii, 

care s-au îndatorat atât de mult Morţii, 
încât sunt în stare, 
să sugrume orice ieşire din decor, 
a Democraţiilor bolnave şi sărace, 
care s-au aciuat, 
sub gheaţa Vremurilor tulburi, 
pe care nimeni nu vrea să o spargă vreodată, 
alături de Timpul obez şi obtuz, 
al Fericirii. 

34) Pensiunile Absolutului 


Insectele Gândurilor înţeapă cu venin, 
străzile pustii şi sumbre ale unor Vieţi, 
care şi-au depăşit instinctele primare, 
ale Iluziilor, 
uitându-şi Moartea, 
în buzunarele vechi şi peticite, 
ale nopţilor nedormite de Visele rebele, 
ale căror Stele de brad împodobit, 
nu vor să apună, 

fiindcă nu mai este nimeni în întreg Universul, 

care să stingă Lumina Divină, 

a Străinului Subconştient, 

ce-şi doarme somnul, 

prin Sufletele noastre, 

devenite pensiuni ale Absolutului, 

de care nu ştim nimic, 

fiindcă se ascunde, 

nedorind să le plătească chirie, 

Iluziilor propriilor noastre Vieţi, 
care au născut Moartea. 

35) Conştientizarea Morţii 


Oare de ce, 

Devenirea Existenţei, 
se măsoară în Garduri, 
şi nu în Infint? 

Cum poate Moartea, 
să ne elibereze, 
prin propria ei dispariţie? 

Dacă n-ar exista conştientizarea Morţii, 
ar mai fi Eternitatea Clipei?, 
cu întregul său Timp, 
vrăjmaş absolut al Vieţii? 

36) Fiinţare 


Râsul isteric şi dement, 
al Societăţii de Consumat Vieţi, 
se năruie la poalele Adevărului Absolut, 
izvorât din Moartea, 
devenită, 

unicul Adevăr care ne luminează Existenţa, 
fără de care, 

Fiinţarea şi conştientizarea ei, 
n-ar mai putea fi, 
pusă la uscat, 

alături de celelalte rufe murdare ale Creaţiei, 
care au întors pe dos, 
cu mirosurile lor pestilenţiale, 
stomacurile pline de Cimitire, 
ale Destinelor. 

37) Cimitirele din Semeni 


Cât Noroc să fi plătit Creaţia, 

Suferinţei, 

încât a reuşit să învingă, 
întreaga Lume a Viselor, 
în bătălia unui Armaghedon al Timpului, 
unde marele arbitru al Cunoaşterii, 
a trişat Viaţa, 

aruncând-o în haosul gropii cu lei, 
a Societăţii care-şi consumă, 
până şi Cimitirele din Semeni, 
unde nici acum, 
după ce au trecut, 

Vremurile îndoliate ale Fericirii, 
nu mai aruncă nimeni, 
câte un bănuţ, 
care să le poarte noroc. 

38) Vânturile Iluziilor 


împărăţii întregi de Coşmaruri, 
ne-au fost dăruite, 
spre a beatifica Existenţa, 
care s-a privit cândva, 
înainte de toate Vremurile, 
în Oglinda Evenimentului Primordial, 
ca să-şi dorească Moartea, 
ca o şansă de eliberare, 
ce a venit pentru noi, 
cei ce suntem. 

Umbrele unui Timp, 
pe care doar Vânturile Iluziilor, 
par a ne băga în seamă, 
hrănindu-ne la sânul lor infect, 
cu Deşertăciune, 
unicul lapte, 

pe care l-a descoperit Creaţia, 
ca fiind îndeajuns de bun, 
pentru întreaga noastră Cale Lactee, 
în care ne visăm, 

Hazardul. 

39) Aceleiaşi Morţi 


De ce Lumea, 
este pusă mereu, 
să-şi negocieze Existnţa, 
pe taraba îndoliată a Morţii?, 
fără să fie plătită îndeajuns, 
pentru sârguinţa de a ctitori noi Cimitire, 
în Sufletele apăsate, 
de plumbul Zilelor, 
cernite, 

prin Sita deasă a Durerii, 
care se luptă mereu, 
cu propriul ei sine, 
să poată supravieţui, 
vânzând aluatul genetic, 
al Trupurilor de Vise Deşarte, 
din care va dospi, 

Pâinea Zorilor, 
care ne va mai hrăni, 
încă o Zi, 

pe drumul plin de meandre, 
al trezirii la Realitatea, 
aceleiaşi, 

Morţi. 

40) Spoiesc crenelurile Creaţiei 


Zidarii Remuşcărilor, 
spoiesc crenelurile Creaţiei, 
cu Icoanele Speranţelor, 
care nu mai pot plânge, 
dinainte de a fi Timpul, 
unor Iluzii ale Vieţii, 
atât de Vitrege, 

încât ne-au dăruit spre Conştientizare, 
întregul Orfelinat al Lumii, 
unde să ne ducem în cârcă, 
mormanul de Existenţă, 
care ne-a fost dat să-l urnim, 
pe muntele abrupt şi prăpăstios, 
al Destinului fiecăruia. 

41) Parcela sa de Viaţă 


Tălpile Destinului, 
groase şi pline de sudoare, 
calcă cu tărie fruntea ridată a Soarelui, 
unor Speranţe, 

ce vor să prindă Orizontul Fericirii, 

înainte de a se nărui epuizat, 

în braţele întunericului, 

care se ascunde, 

în Noaptea Deşertăciunilor, 

ce ne-au moşit menirile, 

de a ne ara fiecare, 

parcela sa de Viaţă, 

pe care să ne cultive Moartea, 

Eternitatea. 

42) Plăceri ostile 


Scrisorile jefuite de Idei, 
îşi dosesc cu grijă Cuvintele Sentimentale, 
ce le- au mai rămas, 
pentru marea sărbătoare, 
a Norocului, 

care le va duce la adresa potrivită, 
spre a fi măritate cu Timpul, 
pervers şi lacom, 
de plăceri ostile Eternităţii, 
fără să afle însă, 
că viitoarele lui consoarte, 
poartă în Sufletele lor, 
paginile scrise cu patos de către Moarte, 
Viitorului. 

43) Abia se mai ţin pe picioare 


Vânatul Zilelor, 

stă atârnat pe gardurile unor Cuvinte, 
ce-abia se mai ţin pe picioare, 
de atâtea Promisiuni, 
dăruite de Vinul tare şi parfumat, 
al Iluziilor Vieţii, 
care tocmai şi-au semănat, 
rugurile de fier ruginit ale Anilor, 
pe care să fie ars, 

Trecutul împuşcat, 
şi stors de sânge, 
al Existenţei, 
din efemeritatea căreia, 
se va ospăta cu nesaţ, 

Moartea. 

44) Biserici Rebusiste 


Au ruginit până şi lanţurile Viselor, 

care-şi ţin legaţi, 

câinii turbaţi ai Realităţii, 

muşcată deseori de veninul Rătăcirilor, 

prin Labirinturile întunecoase şi reci, 

ale unor Biserici Rebusiste, 

care caută mereu, 

Vorbele Goale potrivite, 
pentru Bordelurile Democraţiilor, 
Societăţilor de Consumat, 

Credinţe, 

îndeajuns de lascive şi frivole, 
încât să vândă, 
cât mai bine marfa, 
alterată, 

şi cu termenul de garanţie expirat, 
mai demult decât multe Vremuri, 
pe nume, 

Mântuire. 

45) Biserica Sângelui 


Buchete de plete cosite, 
din inimile înlăcrimate, 
ale Sălciilor de Conştiinţe, 
se leagă de zidurile înceţoşate ale Sufletelor, 
pentru a fi împletite-n Coşurile Abundenţei, 
din care să ne servim Străinul Subconştient, 
care şi-a făcut lăcaş sfânt, 
clădind în biserica Sângelui nostru, 
adevăratul Dumnezeu, 
care ne va lumina Divin, 
ceea ce numim pe această Lume, 
a fi Moarte, 

Iubire, 
şi Destin. 

46) Grătarul Ipocriziei 


Cupele cărţilor de joc ale Existenţei, 
îşi beau Razele Conştientizărilor, 
în ritmul infernal, 
al unor Momente, 
coapte pe grătarul Ipocriziei, 
atât de obeză, 

încât abia mai reuşeşte să intre, 

pe uşa din dos a Fericirii, 

care o întâmpină cu aceeaşi voioşie, 

pe care a afişat-o Morţii, 

atunci când s-a născut, 

Lumea, 

Absurdului, 
din noi înşine. 

47) S-a sinucis Răspunsul 


Sacii grei de nisip ai Libertăţilor Democratice, 

sunt căraţi de catârii Speranţelor, 

care asudă toate Zilele Frazelor, 

prin care trec podurile arcuite, 

ale Sprâncenelor Viselor Pensate, 

de către Fericire, 

unde locuiesc întrebările, 

ponegrite de Iluziile Vieţii, 

ca fiind nebune de legat, 

Amintiri Oneroase, 
atunci când vor să respire, 
aerul tare al Adevărurilor, 
unui Răspuns, 
care s-a sinucis aşteptând, 
trenul Vârstei unui Timp, 
ce pare că ar fi ales, 

Eternitatea propriei Clipe, 
rostite de Existenţă, 
în momentele grele ale Facerii, 
unei Morţi, 
care să clădească, 
un întreg Univers, 
al Lumilor. 

48) Par a fi răcite 


Foarfecile de Absurdităţi, 
vor să taie, 

panglica de inaugurare a Hazardului, 

din palatul fără nume al Existenţei, 

unde se vor instala, 

poveştile ingrate ale Suferinţelor, 

care-şi vor aduce de acasă medicaţia necesară, 

Deşertăciunilor care le-a paralizat, 

până şi Iluziile Vieţii, 

ce par a fi răcite, 

la rândul lor, 

fiindcă au stat desculţe de Inhibiţii, 

pe cavourile de piatră de râu, 

ale Conştiinţelor, 

care se scurg încet dar sigur, 

în Oceanul de necuprins, 

al Morţii, 

din fiecare Suflet. 

49) Toate mafiile Cuvintelor 


Zarurile de Eternitate ale Existenţei, 

nu pot avea fîţe numerotate, 

fiindcă nu au Dezamăgiri, 

pe care să le numere, 

pe tabla neagră a Universului, 

abătut şi părăsit, 

până şi de propriile sale Stele, 

care au căzut zgomotos, 

de pe epoleţii ruinaţi ai Bisericilor, 

care şi-au înfruntat propriile Credinţe, 

biciuindu-le cu nesaţ, 

Mândria de a dori să devină, 

supusele propriilor Crezuri, 

şi nu ale Ierarhiei, 

ce tronează, 

şi dezgoleşte, 

toate mafiile Cuvintelor, 

de sfinţenie, 

storcându-le de vlagă, 

pentru a le folosi mai apoi, 

ca un balsam necesar Mântuirii, 

care produce îndeajuns de multe Sentimente, 

încât, 

să poată plăti chiria şi întreţinerea, 

Societăţii de Consumat, 

Moarte. 

50) Curs predestinat 


De ce Moartea, 
nu abuzează de Deşertăciune, 
chiar dacă existenţa acesteia din urmă, 
i se datorează? 

Cât Paradis poate exista în Infern, 
dacă toate Viciile Bisericilor, 
îşi găsesc sălaşul cald numai acolo? 

Nu este mai bine, 

să lăsăm ca Viaţa să-şi urmeze cursul, 
pe care tot Străinul Subconştientului din noi, 
îl predestinează? 

51) Şaua Universului 


Când Universul, 
şi-a pus şaua, 

pe spinările Conştientizărilor noastre costelive, 

Stelele din pintenii paşilor Existenţei, 

au început să strălucească, 

dar nu îndeajuns de mult, 

încât să ne ardă cu măreţia lor de foc, 

toate Tălpile Iluziilor Vieţii, 

care ar fi încercat să urce, 

printre Gravitaţiile lor de Zâmbete, 

ce ne ademeneau în mrejele Adevărului Absolut, 

prin care respiră şi azi, 

Străinul Subconştient, 
din Sufletele bătătorite de Deşertăciune, 
fără să-l cunoaştem sau să-l simţim, 
îndeajuns de mult, 
cum comunică cu planurile astrale, 
ale Eternităţii, 

pe care o percepem ca fiind, 

Moarte. 

52) Sensul Rătăcitor al Ţelului 


Pierdut prin praful stelar, 
al Existenţei, 

vreau să-mi aflu Sensul Rătăcitor, 
al Ţelului, 

prin care am devenit, 

Necesar, 

Lumii, 

Absurdului contorsionist, 
al Fericirii, 

aruncată pe tâmplele încărunţite, 

ale unei Balanţe, 

pe care nici Timpul, 

nu a putut-o măsura, 

cu ochii injectaţi de Alcoolul, 

atât de multor Stele Amare, 

încât talerele ruginite ale Inimilor, 

au ajuns să nu-şi mai poată cântări Bătăile, 

pe care le primeau zilnic, 

de la Destin, 

spre a merge pe Calea cea dreaptă, 
făurită de Iluziile Vieţii, 

Morţii. 

53) Transfuzii 


Toate Vacile Zilelor din Lume, 
n-ar fi capabile să alăpteze, 

Viţelul de Ţărână Păgână al Credinţei, 
la care se închină, 

Idolii Ierarhiei Societăţii de Consum, 

care se consumă, 

până la urmă între ei, 

făurind îndeajuns de multe gratii, 

pe care să se reazeme, 

bastonul unei Justiţii, 

atât de bolnavă, 

încât i-a cerut, 

Mântuirii să o însănătoşească, 

cu transfuzii de Sânge murdar, 

care tocmai a spălat Păcatele Originare, 

de prin părţile ruşinoase ale unei Lumi, 

care se prostituează, 

cu fiecare Conştientizare în parte, 

de când a lăsat-o Timpul, 

să-i numere Clipele primite, 

de la Moarte. 

54) Lumea Şanţurilor 


Creaţia ne-a făurit o Lume a Şanţurilor, 
unele mai neînsemnate, 
pentru a ascunde Priviri frugale, 
altele mai adânci, 

unde să-şi poată sărbători Amintirile, 
onomasticile Uitării, 

poate altele chiar mai ascunse sau mai prăpăstioase, 

pentru albii sau riduri, 

de Cuvinte, 

ale căror Sânge, 

s-a scurs, 

pe cavoul funerar al Existenţei, 

încercând să ademenească fiarele carnivore ale Zilelor, 

însetate de rănile deschise, 

pe care le-a tăiat Timpul, 

în carnea, 

propriilor sale Clipe. 

55) Mâncare reîncălzită 


O Existenţă, 

fără o Adresă conştientizată a Morţii, 
nu poate fi, 

precum Zorii care şi-au pierdut Noaptea Iubirii, 
la Cazinoul Deşertăciunilor, 
nu o mai poate regăsi niciodată, 
pe aceeaşi Boltă înstelată, 
pe care s-au plimbat, 
cu doar câteva Clipe Eterne şi pierdute, 
în urmă, 

chiar dacă ar încerca să se sinucidă, 
în Efrmele Destinului ei, 
cu ochi întunecaţi, 
de atâta rătăcire, 
printre Promisiunile neîmplite, 
care enervează Zilele la culme, 
fiindcă acestea, 

realizează ca în frigiderul Sufletelor pe care le luminează, 
este gol şi îngheţat, 

în afară de un singur meniu pe care scrie, 

Iubire, 

dar cum orice mâncare reîncălzită, 

nu mai are niciodată acelaşi gust, 
mai ales dacă, 
i-a fost predestinată, 
altcuiva, 

trânteşte uşa Frigiderului propriei Inimi, 
şi aruncă toate razele Mesajelor, 
primite de la Soare, 

Uitării. 

56) Cuptoarele Fericirii 


S-au ars oalele Sufletelor de lut, 
ale Cimitirelor de Amintiri, 
aflate în Cuptoarele Fericirii, 
făurite din ţărâna generaţiilor trecute, 
de frunze ruginite, 
la decesul cărora, 

nici Deşertăciunea nu a mai vrut să participe, 
conştientă că vor sorbi, 
întreaga lor Existenţă, 

Apa Vieţii, 

care-i va fi turnată, 

pe mânile sale fine, 

făurite din carnea Anilor, 

pe care-i poartă, 

drept verighetă, 

la degetul mic al Indecenţei, 

de când s-a măritat cu Timpul, 

iar orice Moment, 

a ajuns să nu mai aibă nici o importanţă. 

57) O Zi analfabetă 


Câtă Pace poate să zacă, 

pe patul de spital al unui Cuvânt?, 

care a fost măturat de o Zi analfabetă, 

fără să realizeze, 

că aruncă un Suflet Primordial, 

al unui Vulcan de Conştiinţe, 

ce-abia aştepta să erupă, 

lava existenţială a Devenirii şi Fiinţării, 

pentru a întrupa, 

în propriul său Absolut, 

unde este şi Dumnezeu dar şi Spirit, 

Existenţa. 

58) Fier de Călcat 


Am devenit ţinuta Creaţiei, 
care se înveşmântă cu Sentimentele noastre, 
în timp ce se priveşte, 
în Oglinda Adevărului Absolut, 
iar dacă nu-i place ce observă, 
ne mai şi ajustează câteodată, 
cu boli, nenorociri sau alte suferinţe, 
după care ne transformă, 
în Fier de Călcat Trecuturi, 
aruncând atât de mult foc în trăirile noastre, 
încât uneori le mai şi ardem, 
incendiind Timpul, 
care se revoltă, 
stârnind Revoluţii, 

după ce-şi instigă la ceartă toate Vremurile sale, 
care i-au mai rămas alături. 

59) Bunul plac al Banului 

Vulturii hoitari ai Religiilor, 
caută noi cadavre de Credinţe, 
prin pustietăţile, 

Sufletelor. 

Bisericile Remuşcărilor, 

şi-au montat spălătorii de Păcate, 

unde folosesc detergenţii Promisiunilor, 

de cea mai bună calitate, 

la cele mai mici preţuri, 

pentru ca doritorii de Inimi curate, 

să nu mai apeleze la Concurenţa Infernelor, 

pe unde s-au pripăşit mai nou, 

Paradisurile Fiscale, 
ale îngerilor binefăcători, 
care nu mai vor să plătească taxe, 
unui Dumnezeu, 
al cărui Diavol le joacă feste, 
până şi Sfinţilor Părinţi, 
ai Capitalurilor, 

care nu mai pot fabrica Icoane mediatice, 
după bunul plac, 
al Banului, 
unei Zile, 

îndeajuns de săracă, 

încât să nu-şi mai plătească impozitele Timpului, 
către Societatea de Consum, 
a lipsei de Caracter. 

60) Sudate de sudoare 


Sălbăticia a devenit, 

unica monedă de schimb a Conştiinţei, 

sătulă să mai fie dresată, 

sub zăvoarele grele şi sudate de sudoare, 

ale unei Credinţe, 

a Desfrâului, 

care nu poate fi Conştientizat, 

de Existenţa coruptă, 

care şi-a cedat orice drept de autor, 

Iluziilor viclene ale Vieţii, 

care ne pun Anii la frigare, 

pentru a hrăni cu consistenţa lor, 

Deşertăciunea, 

care se dă Moarte, 

încât Teama să devină, 

cea care face Legea, 

acestei Lumi. 

61) Vom construi un nou Turn Babei 

Sentinţe de Lacrimi grele şi prăfuite, 
de Stele, 

lovesc Universul Nonsensului Existenţei, 
incendiind, 

până şi lăcaşul Luminii Divine, 
ale cărei raze de Adevăr Absolut, 
mai răzbat către Străinul Subconştient din noi, 
cei care vrem, 
să aflăm, 
dacă, 

Armaghedonul propriilor Suflete, 

se va încheia cu Pacea, 

pe care o vom clădi, 

cărămidă cu cărămidă de Clipă, 

până când vom construi un nou Turn Babei, 

unde toate limbile Cuvintelor, 

să nu mai fie tăiate, 

şi puse la prăjit, 

prin Bisericile Desfrânate ale Conştiinţelor, 
unde călăii Altarelor unor Interese obscure, 
ce servesc Absurdului unui Dumnezeu, 
care nu a fost niciodată, 
al nostru, 

presează presa Libertăţii, 

să primească Fericirea cu de-a sila, 

în Inimile care s-au săturat să-şi mai bată, 

Destinele, 

ce vor Democraţie. 

62) Creaţie sadică şi infidelă 


Aripile Apocalipsei, 
se înalţă spre cerurile Conştientizărilor, 
determinându-le, 

să cunoască adevărata cruzime a Iluziilor Vieţii, 
care este adesea fericirea Sângelui, 
întrupat într-un vultur de pradă, 
ale cărui gheare, 

a ctitorit Societatea de Consum a Mântuirii, 

de rănile adânci şi dureroase, 

ale unui Păcat Originar, 

care ne-a fost impus cu forţa, 

de o Creaţie sadică şi infidelă, 

Adevărului Absolut. 

63) Virgulele Străinului Subconştient 


în băncile de Cuvinte, 
a început să sufle Vântul Debusolării, 
de când au fost luate înapoi, 
de Existenţă, 

toate Virgulele prin care mai putea respira, 
Străinul Subconştientului, 
care erau considerate nişte nulităţi, 
lipsite de importanţă, 
ce nu fac nimic altceva, 
decât să mănânce Neant, 
din timpul preţios al Verbelor Vorbelor Goale, 
expuse prin pozele deocheate ale Religiei, 
devenite Icoane, 
care şi-a descoperit mântuirea, 
prin Corupţia Propriului Sine, 
ce nu mai este demult un Păcat, 
ci a fost beatificată, 
pe crucile de plumb ale Zilelor, 
care le mai avem de dus. 

Astfel au început să se înşire de-a valma, 
fraze întregi de Iluzii ale Vieţii, 
fără nici un Sens, 

sub Soarele dogoritor al Conştiinţei Universale, 
ce a născut Lumea, 
îndatorată pentru Eternitate, 

Morţii. 

64) Pumnii de Foc 


Cum ar fi Lumea fără zidurile Morţii?, 
ar mai exista cărămizile Cunoaşterii?, 
dar stâlpii Conştientizării?, 
care susţin Orizontul Eternităţii, 
pe care nu-1 vom putea cuprinde niciodată, 
în Pumnii de Foc, 
ai Iluziilor Vieţii, 
cu care lovim în porţile Libertăţii, 
de a zbura peste ţărâna pe care o însufleţim, 
vrând să devenim, 
una şi aceeaşi persoană, 
cu Străinul Subconştient din noi, 
care ne uneşte cu Adevărul Absolut, 
al Universului. 

65) Oceanul Aşteptării 


Canioane de Inimi, 

stau străpunse de săgeţile Zăpezilor de Amintiri, 
care cad peste flăcările trupurilor de Cuvinte, 
ce ard în sobele unor Tâmple, 
rezemate în pălmile umede de Dor, 
ce zac neclintite, 
în faţa Eternităţii, 

care le priveşte de dincolo de Moarte, 
cu toată căldura, 
pe care ţi-o poate da, 

Marea Regăsire, 

a Străinului Subconştient, 

din Lacrima unei Iubiri, 

care şi-a dus Oceanul Aşteptării pe picioare, 

până în ultima Clipă. 

66) Se vinde carne de Clipe 


Fiinţa este o pală a unei Mori de Vânt, 
care va măcina faina tulbure a Conştientizării, 
indiferent de nivelul astral, 
pe care calcă Zodiile Devenirii, 
pentru a merge la Târgul de Iluzii, 
unde pe lângă Adevăruri Contrafăcute, 
cu etichetele Viselor false, 
se mai vinde şi came de Clipe, 
despre care se zvoneşte, 
că ar fi cât se poate de proaspătă, 
fiind tăiate cu puţin înainte, 
ca Eternităţile lor, 
să-şi spele Dimineţile, 
pe ochii somnoroşi ai Destinului, 
înjunghiat. 

67) Funia Spânzuratului 


Cât respect, 

poate avea Funia Spânzuratului, 
faţă de Existenţa?, 
care a împins-o, 

în colţii Viperelor de Clipe veninoase, 
ale Iluziilor Vieţii?, 
ce în loc să-i ofere, 
o fărâmă din Eternitatea lor, 
au preferat să-i ucidă, 
până şi Străinul Subconştient, 
unicul care i-a mai rămas fidel, 
în afară, 

de cârligul Disperării, 
unde să-şi agaţe, 

Ultima Speranţă. 

68) Soare al Reînvierii 


Cât Orizont, 
să fi înghiţit Noaptea, 
încât s-a înecat, 
cu Stelele Căzătoare, 
ale unei Iubiri, 
căzând la rândul ei, 

de pe soclul întunericului rece şi insensibil, 

în braţele de foc ale unui Cuvânt, 

care o arde şi acum, 

cu florile de jar ale Zâmbetului său, 

ce-i luminează calea, 

către Zorii unei Morţi, 

pe care nu-i va putea înţelege, 

Niciodată, 

indiferent cât de mult, 

Soare al Reînvierii, 
ar aduce, 

Dimineaţa. 

69) Fântânile Stelelor 


Pălării de Vise, 

care nu-şi vor afla niciodată, 

Capetele, 

care să le cumpere, 
din Vitrina prăfuită, 
a Dimineţii. 

Nopţi de Coşmar, 
întoarse pe dos, 
de Fântânile Stelelor, 
însetate de Iubire, 
carora le-a secat Focul Sacru, 
al Cuvântului Primordial. 

70) Ne-a fost hărăzită 


Câtă lumină Divină, 
a Străinului Subconştient, 
arde pe rugul Zilei, 
fără să se sfârşească vreodată, 
jarul Cuvintelor razelor sale?, 
ce ne hrăneşte Inimile Speranţelor, 
în hora nebună a Existenţei, 
unde preţul adevăratei Fericiri, 
este Moartea, 

Stelei, 

care ne-a fost hărăzită, 

iar din Sufletul ei, 

se vor face coliere de Amintiri, 

ce vor străluci, 

în Oceanele de Lacrimi, 

ale unui Dor, 

ce va rămâne, 

pe vecie, 

al Nimănui. 

71) O Afirmaţie 


Devenirea, 
unei Fiinţe, 
este Fiinţarea, 
altei Deveniri. 


Existenţa Conştientizării, 
este Conştientizarea, 
Morţii, 

raportată la Viaţă. 

Negarea negaţiei, 
devine o Afirmaţie, 
a Nonsensului Existenţial. 

72) Focul Sacru al Mântuirii 


A îngheţat de teamă Religia, 
la aflarea veştii, 
că Focul Sacru al Mântuirii, 
ar putea fi stins, 
din lipsă de Păcate Originare, 
iar magicienii în sutană, 
n-ar mai avea pe ce să-şi prăjească, 

Clipele care sfârîie pe grătarul Minciunii, 
aşteptând să fie servite ca şi garnitură, 
la Moaştele Inconştienţelor dospite, 
în covata Prostiei, 

din care se vor făuri Icoane pline de Delir, 
în lumina difuză a cărora, 

Demenţa îşi va putea face Scamatoriile, 
care pun Cruce, 

Destinelor, 

răsti gnindu- le pe poarta Bordelului Credinţei, 
cu piroanele ruginite ale Iluziilor Vieţii, 
pe care scrie, 

Fericire. 

73) Apa Vieţii atât de murdară 


Ard Icoanele sfărâmate ale Sufletelor, 

Străinului Subconştient, 
care şi-a clădit o altă Biserică a Spiritualităţii, 
fără Crime ibovnice, 
şi Incesturi samavolnice, 

Torturi sângeroase, 
unde capetele tăiate ale Conştiinţelor, 
sunt puse în Vitrina celor Răi şi necredincioşi, 
fiindu-ne servite ca Torturi aniversare, 
sau alte Delicii, 
cu Intrigi în loc de mantale, 
care să ne înveşmânte Zidurile Privirilor abătute, 
către Stelele Căzătoare, 
care nu mai prididesc să cadă, 
în căzile de baie, 
cu Apa Vieţii atât de murdară, 
încât nici Sufletele Clipelor Curate ale unor Iubiri, 
nu le mai puteau spăla, 
pe treptele Desfrâului, 

Societăţilor de Consum, 

Moarte. 

74) Credinţă, Fericire şi Menire 


N-am înţeles niciodată, 

de ce Religiile au adus mereu la modă, 

paşii cu Aripi Frânte, 

care să nu mai poată zbura niciodată, 

dincolo de orizontul unei Libertăţi, 

pe care o consideră, 

Credinţa, 

ca fiind îndestulătoare, 
chiar dacă după acel Orizont, 
Libertatea şi-ar putea afla, 

Fericirea, 

iar Străinul Subconştientului, 
sub cerul căruia ne-am născut, 
Menirea, 

în propriul nostru, 

Destin. 

75) Etaj cu etaj 


Râuri de sudoare, 
curg năvalnic, 
spre soclurile tot mai înalte, 
ale Deşertăciunii, 
care creşte etaj cu etaj, 
de Samavolnicie, 
încercând să ajungă, 
până la Stelele, 
care trenură de Teama, 
care le-ar putea stinge, 
pentru totdeauna, 

Felinarele de Eternităţi ale Clipelor, 
transformate în Căleşti de Vise, 
cu care călătoresc, 
prin Timp, 

strălucind fără scopuri sau interese ascunse, 
care să producă beneficii, 
mafiilor religioase ale Mântuirilor, 
de orice Fericire. 

76) Paşi troglodiţi 


însetat de Apa, 

Marii Contemplări Universale, 

Străinul Subconştientului, 
ar dori să ne trezească, 
de pe calea Pustiului Spiritual, 
pe care ne duc paşii troglodiţi, 
ai iluziilor Vieţii, 
care înalţă cruci de Suspine, 
la fiecare răscruce de drumuri, 
ale Cimitirelor din noi, 
care se înglodează în datorii, 
pe zi ce trece, 

Spinilor din coroanele Mântuitorilor, 
care însângerează capetele Conştiinţelor, 
până când acestea îşi pierd orice noţiune, 
de Existenţă, 
alegând, 

Lumea, 

condamnată pentru aceleaşi datorii, 
pe care le avea de achitat, 
de data aceasta, 

Morţii. 

77) Farmacii cu nume de Biserici 


Cum ar reuşi să viseze o Umbră?, 

să-şi conştientizeze Moartea, 

sau să nu dispară, 

nici după ce Zidurile Tăcerii, 

din cavourile Cuvintelor, 

nu mai ascund Speranţe?, 

cu amprente potrivite, 

care să coincidă, 

cu Mâna Lui Dumnezeu, 

lăsată peste creştetele, 

Suferinţei, 

a cărei bunăstare este atât de înfloritoare, 

încât Sfinţii Părinţi au devenit, 

cei mai iscusiţi grădinari, 

care mai sălăşluiesc, 

prin Icoanele unor Farmacii, 

cu nume de Biserici. 

